# Temporal Gloria

El Gloria va ser un temporal que va creuar, entre els dies 20 i 23 de gener de 2020, la península Ibèrica i la Catalunya Nord. Es van registrar pluges acumulades de fins a 787,7 litres per metre quadrat a la Vall de Gallinera, pluges d'entre 200 i 500 litres per metre quadrat el Vallès Oriental, les comarques gironines i les Terres de l'Ebre i nevades importants a l'Aragó. Va causar múltiples destrosses i incidències a bona part del territori entre les quals hi ha tretze víctimes mortals.
Aquest temporal va afectar diversos rius que van desbordar-se, com és el cas del Tec, la Tet, l'Aglí, el Ter, el Fluvià, la Tordera, el Serpis, el Guadalop o el Matarranya. Va caldre desallotjar-se diversos habitatges i va provocar el confinament dels ciutadans del baix Ter. Altres rius van tenir un cabal al límit del desbordament, com és el cas de l'Onyar al seu pas per la ciutat de Girona.
El temporal va afectar greument el Delta de l'Ebre, on l'aigua de la mar va arribar a penetrar fins a tres quilòmetres terra endins i va negar fins a 3.000 hectàrees d'arrossars. Va engolir la barra del Trabucador, destruir plataformes muscleres i impedir la sortida dels vaixells de pesca del port fluvial de Deltebre pel moviment de les sorres. A la desembocadura de la Tordera es van inundar 807 hectàrees als municipis de Blanes, Tordera, Malgrat de Mar i Palafolls. Al País Valencià els rius i barrancs van negar 500 hectàrees, el que va provocar la pèrdua de collites, afegides a les 132.000 tones de cítrics caiguts pel vent i 7.000 hectàrees d'hortalissa malmeses.
Aquest fenomen meteorològic va afectar el litoral i les platges de la Costa Brava, el Maresme, la Costa Daurada, la Costa dels Tarongers, la Costa Blanca i la costa del llevant de Mallorca amb fortes onades de fins a 14 metres d'alçada al Delta de l'Ebre i al País Valencià 14,2 metres a la Dragonera, i 14,8 a Maó, i platges desaparegudes i passeigs marítims inundats. Va deixar el litoral ple de brossa, i fins i tot va arribar a destrossar el Pont del Petroli de Badalona i provocar una densa capa d'escuma d'origen natural que va entrar als carrers de Tossa de Mar i Llançà.
Va negar i tallar nombroses carreteres, entre elles la carretera entre Malgrat de Mar i Blanes, on la crescuda de la Tordera es va endur un tram del pont de la Tordera.
També es va tocar la xarxa de Rodalies de Catalunya. A causa de l'esfondrament d'un pont entre Blanes i Malgrat de Mar, la línia R1 va quedar limitada, mentre que la línia RG1 va suspendre el servei. Altres línies de la xarxa també van tenir incidències i tallades per nombroses esllavissades, inundacions i objectes a la via, i van sovintejar els talls de les xarxes de distribució d'aigua, electricitat i telefonia.
Va rebre el nom de Gloria seguint la tradició estatunidenca de posar nom a huracans i depressions tropicals per ordre alfabètic, adoptada des de 2017 a Espanya, França, Portugal i Bèlgica amb una llista, i Regne Unit, Irlanda i Països Baixos amb una alternativa. Es tria el nom de la llista del territori que té el primer impacte important.
Davant d'aquest «episodi extraordinari», segons va comentar Miquel Buch, conseller d'Interior de la Generalitat de Catalunya, es van haver d'activar de manera simultània els plans de protecció civil Inuncat, Ventcat i Neucat, fet que també va resultar molt excepcional.

## Imatges del temporal

* El riu Tec al seu pas per Ceret.
* La Tordera al seu pas per Tordera.
* L'escultura David i Goliat, a la Vila Olímpica de Barcelona, tombada.
* El pont del Petroli de Badalona després del temporal.
* Seccions de maricultura a la platja de Mareny de Barraquetes (Sueca).
* Embassament de Riudecanyes ple després del temporal.
* Pont de La Tordera després del Temporal Gloria del Gener de 2020.
* Pont ferroviari de La Tordera després del Temporal Gloria del Gener de 2020.

## Referències

* ↑ Vidal i Sol, Teo. «Continua aquest episodi de tempesta amb pluja i neu a Catalunya Nord». Vilaweb, 22-01-2020. Arxivat de l'original el 22 de gener 2020. [Consulta: 23 gener 2020].
* ↑ Vázquez, Marga. «Dónde ha llovido más en Valencia, municipio a municipio» (en castellà). Levante, 23-01-2020. Arxivat de l'original el 24 de gener 2020. [Consulta: 24 gener 2020].
* ↑ «Balanç d'una llevantada històrica a Catalunya». Generalitat de Catalunya, 24-01-2020 [Consulta: 28 gener 2020]. Arxivat 28 de gener 2020 a Wayback Machine. «Còpia arxivada». Arxivat de l'original el 2020-01-28. [Consulta: 28 gener 2020].
* ↑ «La Tordera es desborda en diversos punts i el Ter, a Girona i Bescanó». El Punt Avui, 22-01-2020. Arxivat de l'original el 26 de gener 2020. [Consulta: 26 gener 2020].
* ↑ «La borrasca Gloria en Aragón, en directo». Heraldo de Aragon. Arxivat de l'original el 21 de gener 2020. [Consulta: 24 gener 2020].
* ↑ Rodriguez, Marta. «Tres nuevos muertos en Cataluña este jueves elevan a 13 las víctimas del temporal» (en castellà). El Pais, 23-01-2020. Arxivat de l'original el 23 de gener 2020. [Consulta: 23 gener 2020].
* ↑ «El 'Gloria' deixa 4 morts a Catalunya i 13 a tot Espanya». El Periódico, 23-01-2020. Arxivat de l'original el 2020-01-26. [Consulta: 26 gener 2020].
* ↑ «Unes 1.500 persones evacuades a la Catalunya del Nord». El Punt Avui, 24-01-2020. Arxivat de l'original el 27 de gener 2020. [Consulta: 27 gener 2020].
* ↑ «Es desborden els rius Ter, Fluvià i Tordera i altres rieres es mantenen al límit». Arxivat de l'original el 2020-03-27. [Consulta: 22 gener 2020].
* 1 2 «Gloria también ha destrozado las playas en el Levante» (en castellà). La Vanguardia, 23-01-2020. Arxivat de l'original el 27 de gener 2020. [Consulta: 27 gener 2020].
* ↑ «Alarma por la crecida de los ríos, mientras el temporal de nieve se traslada al Pirineo». Heraldo de Aragon, 23gener 2020. Arxivat de l'original el 23 de gener 2020. [Consulta: 24 gener 2020].
* ↑ «El Govern recomana a tots els habitants de la conca del Ter que es confinin a casa». Ara, 24-01-2020. [Consulta: 22 gener 2020].
* ↑ «Reactivat el confinament a les zones inundables del baix Ter pel temporal Gloria». Ràdio Capital, 23-01-2020. [Consulta: 24 gener 2020].
* ↑ Girona, Diari de. «Girona, sota l'amenaça de desbordament del riu Onyar». Arxivat de l'original el 2020-01-23. [Consulta: 22 gener 2020].
* ↑ «El peor temporal marítimo engulle las playas catalanas y el delta del Ebro» (en castellà), 21-01-2020. Arxivat de l'original el 2020-01-22. [Consulta: 22 gener 2020].
* ↑ EFE «Deltebre i Alcanar sol·liciten la declaració de zona catastròfica per pal·liar les conseqüències del Glòria». El País, 23-01-2020. Arxivat de l'original el 22 de juliol 2023 [Consulta: 22 juliol 2023].
* ↑ «El desbordament de la Tordera afecta 807 hectàrees». CCMA, 23-01-2020. Arxivat de l'original el 14 de març 2020. [Consulta: 26 gener 2020].
* ↑ «Las pérdidas estimadas por Gloria superan los 62 millones solo en la CV». Valencia Fruits, 24-01-2020. Arxivat de l'original el 29 de gener 2020. [Consulta: 29 gener 2020].
* 1 2 «La borrasca Glòria s'acarnissa amb el Llevant de Mallorca». Ara, 22-01-2020. Arxivat de l'original el 27 de gener 2020. [Consulta: 27 gener 2020].
* ↑ «Les onades més imponents causades pel temporal Glòria». Vilaweb, 21-01-2020. Arxivat de l'original el 27 de gener 2020. [Consulta: 27 gener 2020].
* ↑ «Gloria, un temporal sense precedents que engoleix el litoral, del Delta a Llançà». CCMA, 21-01-2020. Arxivat de l'original el 11 de febrer 2020. [Consulta: 23 gener 2020].
* ↑ «Toda la basura que el temporal Gloria ha sacado del mar a las playas de Valencia». Levante, 24-01-2020. Arxivat de l'original el 25 de gener 2020. [Consulta: 26 gener 2020].
* ↑ «El Pont del Petroli de Badalona es trenca pel temporal Gloria». CCMA, 22-01-2020 [Consulta: 23 gener 2020]. Arxivat 10 de març 2020 a Wayback Machine.
* ↑ Vilà, Carme. «Escuma del mar inunda els carrers de Tossa». Diari de Girona, 21-01-2020. Arxivat de l'original el 27 de gener 2020. [Consulta: 27 gener 2020].
* ↑ 324cat. «La Tordera es desborda en diversos punts i fa caure dos ponts a Malgrat», 22-01-2020. Arxivat de l'original el 2021-03-04. [Consulta: 22 gener 2021].
* ↑ «Greus afectacions a Rodalies com a conseqüència de la borrasca Gloria», 22-01-2020. Arxivat de l'original el 2020-03-15. [Consulta: 22 gener 2020].
* ↑ «Una setantena de carreteres, afectades pel temporal». El Punt Avui, 22-01-2020. [Consulta: 24 gener 2020].
* ↑ «Una dotzena de pobles sense aigua la setmana després del Gloria». CCMA, 27-01-2020. Arxivat de l'original el 19 de febrer 2020. [Consulta: 27 gener 2020].
* ↑ Bernis, Miquel. «Per què d'aquest temporal se n'ha dit 'Gloria'». Ara, 22-01-2020. [Consulta: 26 gener 2020].
* ↑ «Interior rebaixa l'Inuncat a alerta pel temporal després de més de 9.400 actuacions de Mossos i Bombers». El Punt Avui, 24-01-2020 [Consulta: 27 gener 2020]. Arxivat 27 de gener 2020 a Wayback Machine.

## Vegeu també

* Història de les inundacions de Girona
* Riuada del Vallès Occidental del 1962